text: смағұл көшекбаев (23 желтоқсан 1904, атырау облысы құрманғазы ауданы, ганюшкин ауылы 18 сәуір, 1945, германия, торн қаласы) домбырашы, ксро композиторлар одағының мүшесі (1938). көшекбаев 12 13 жасында күй тартумен әуестеніп, мұхиттың әндерін айта бастайды. қазан төңкерісінен кейін ауыл мектебінде мұғалім болады. қызылордадағы арнаулы мұғалімдер курсында оқыды (1932). 1936 жылы алматыда өткен байқауында жүлделі орын алып, қазақ филармониясына домбырашылық қызметке қалдырылды. мәскеу консерваториясы жанындағы қазақ студиясының композиторлық курсын бітірді (1940). 1939 жылы шымкент қорғасын зауытында еңбек еткеді. 1941 жылы ащысайда халық аспаптар оркестрін ұйымдастырды. 1942 жылы 10-атқыштар бригадасының құрамында майданға аттанды. германияның торн қ. түбіндегі ұрыста қаза тапқан. “ботагөз” “жаз” “май гүлі” “біздің ән” “дауыл” “сағыныш” “бригада жыры” “біз келеміз”, т.б. ән-романстардың авторы. құрманғазының “ертең кетем” “лаушкен” “повестка” күйлерін е.г. брусиловскийге нотаға түсіртті. қызыл ту ордені. қызыл жұлдыз ордені. 2-дәрежелі отан соғысы ордені. көшекбаев атындағы мәдениет үйі атырау облысы, құрманғазы ауданы, ганюшкин ауылындағы мәдениет үйіне есімі берілген.